Zendaya

Zendaya (oik. Zendaya Maree Stoermer Coleman, s. 1. syyskuuta 1996 Oakland, Kalifornia) on yhdysvaltalainen näyttelijä ja laulaja. Zendaya sai uransa alussa tunnettavuutta komediarooleistaan Disney Channelin nuortensarjoissa Shake It Up (2010–2013) ja K.C. Salainen agentti (2015–2018). Disney Channelin jälkeen hän siirtyi vakavimpiin rooleihin, kuten Rue Bennettiin Euphoria-televisiosarjassa, josta hän voitti kaksi Emmy-palkintoa. Hän on ansainnut myös mainetta muoti-ikonina, erityisesti näyttävistä asuista punaisilla matoilla. 

Zendaya on esiintynyt muun muassa elokuvissa Spider-Man: Homecoming (2017), The Greatest Showman (2017), Spider-Man: Far From Home (2019), Dyyni (2021), Spider-Man: No Way Home (2021) ja Dyyni: Osa kaksi (2024).

 Varhaiselämä 
Zendaya, jonka nimi tarkoittaa ”kiittämistä” afrikkalaisella šonan kielellä, syntyi ja varttui Oaklandissa, Kaliforniassa. Hänen isänsä Kazembe Ajamu Coleman on afroamerikkalainen ja äiti Claire Marie Stoermer saksalaista ja skotlantilaista sukujuurta. Zendaya kasvoi California Shakespeare Theaterin parissa, missä hänen äitinsä työskenteli näyttämömestarina.

Zendaya toivoi pääsevänsä teatterin kautta televisioon, ja että Shake It Up antaisi hänelle mahdollisuuden musiikkiuraan. Lokakuussa 2010 hän totesi Variety-lehdelle: ”Rakastan laulamista ja voisin vaikka levyttää kokonaisen albumin”.

Zendaya on tanssinut lapsesta asti ja oli kolme vuotta mukana tanssiryhmässä nimeltä Future Shock Oakland, joka esitti hip hop- ja hula-tansseja. Zendaya opiskeli draamaa Oakland School for the Artsissa sekä American Conservatory Theaterissa. Hän on esiintynyt muun muassa Shakespeare-näytelmissä Loppiaisaatto ja Miten haluatte.

 Ura 
 Näyttelijänä 
Zendaya aloitti uransa lapsimallina Macy’sin, Mervynsin ja Old Navyn mainoksissa. Hän oli myös taustatanssijana Searsin mainoksessa. Vuonna 2010 Zendaya valittiin näyttelemään toista pääosaa Disney Channelin tilannekomediasarjaan Shake It Up yhdessä Bella Thornen kanssa. Sarjan alkuperäinen nimi oli Dance Dance Chicago, mutta se muutettiin jo ennen kuvausten aloittamista muotoon Shake It Up. Sarjaa tehtiin kolme tuotantokautta vuosina 2010–2013. Zendaya koe-esiintyi alun perin CeCe Jonesin rooliin ja esitti koekuvauksessa kappaleen ”Leave Me Alone”.

Zendayan elokuvadebyytti oli vuonna 2012 julkaistu Disney Channelin tuottama Frenemies, jossa hän näytteli Bella Thornen ja Stefanie Scottin kanssa. Vuonna 2014 hän näytteli saman kanavan elokuvassa Zapped. Vuosina 2015–2018 hän oli pääosassa Disney Channelin nuortensarjassa K.C. Salainen agentti.

Maaliskuussa 2016 Zendaya valittiin yhtenä ensimmäisistä näyttelijöistä hänen ensimmäiseen valkokangasrooliinsa Spider-Man: Homecoming -elokuvaan, jonka ensi-ilta oli heinäkuussa 2017. Hän myöhemmin uusi Spider-Man-roolinsa elokuvissa Spider-Man: Far From Home (2019) ja Spider-Man: No Way Home (2022).

Vuodesta 2019 Zendaya on näytellyt pääroolia draamasarjassa Euphoria. Hän esittää sarjassa huumeriippuvaista teiniä Rue Bennettiä. Hän on saanut roolistaan runsaasti kehuja sekä kaksi Primetime Emmy -palkintoa ja yhden Golden Globen.

Vuonna 2021 Zendaya näytteli pääosaa romanttisessa draamaelokuvassa Malcolm & Marie, vastanäyttelijänään John David Washington. Samana vuonna hän näytteli merkittävää sivuroolia Denis Villeneuven eeppisessä scifi-elokuvassa Dyyni. Hän uusi Dyyni-roolinsa vuonna 2024 jatko-osassa Dyyni: Osa kaksi, missä hänen roolinsa oli isompi. Samana vuonna hän tähditti romanttista urheiluelokuvaa Challengers.

 Laulajana 
Zendayan ensimmäinen single oli kappale nimeltä ”Swag It Out”, joka julkaistiin iTunesissa. Virallinen musiikkivideo kappaleelle julkaistiin YouTubessa 15. joulukuuta 2011. Zendayan ja Bella Thornen ”Watch Me” -dueton musiikkivideo debytoi Disney Channelilla 17. kesäkuuta 2011. Video on kerännyt yli 114 miljoonaa näyttökertaa YouTubessa. Zendayan ja Thornen kappaleista ”Something to Dance For” ja ”TTYLXOX” julkaistiin mash-up -musiikkivideo 9. maaliskuuta 2012. Ne julkaistiin myös Shake It Up -sarjan soundtrackilla Live 2 Dance. Zendaya ja Thorne julkaisivat yhdessä myös Made in Japan -nimisen EP:n Walt Disney Recordsin kautta 21. elokuuta 2012. 

Keväällä 2013 Zendaya kilpaili Dancing with the Starsin 16. tuotantokaudella ja sijoittui parinsa kanssa toiseksi laulaja Kellie Picklerin jälkeen. Zendayan debyyttialbumi Zendaya julkaistiin syyskuussa 2013.

Vuonna 2013 Zendaya julkaisi singlen ”Replay”, joka sijoittui Billboard Hot 100 -listan sijalle 40. Hän julkaisi nimeään kantavan esikoisalbuminsa 17. syyskuuta 2013. Albumi julkaistiin Hollywood Recordsin kautta. 

 Muuta 
Zendaya toimi vierailevana tuomarina Muodin huipulle -ohjelmassa vuosina 2014 ja 2016.

Vuonna 2013 Zendaya suunnitteli urheiluvaatemalliston Shake It Upin roolihahmonsa Rockyn tyylin inspiroimana."CeCe and Rocky 'Shake It Up' D-Sign Collection at Target"  Disney Dreaming. Viitattu 6.8.2017.  Hän ilmoitti vuonna 2015 lanseeraavansa oman vaatemallistonsa nimeltä Daya by Zendaya.Zendaya Wants Your Shoes to Feel Luxurious, Even if You Can't Afford Louboutins  instyle.com. Viitattu 14.10.2016.   

Zendaya on julkaissut kirjan Between U and Me: How to Rock Your Tween Years with Style and Confidence."Zendaya Coleman's Book ’Between U And Me’ Arrives August 6, 2013 Disney Dreaming. Viitattu 9.2.2018 Hän on myös amerikkalaisen CoverGirl-kosmetiikkamerkin mainoskasvo.

 Yksityiselämä 
Vuodesta 2021 Zendaya on ollut parisuhteessa Spider-Man-vastanäyttelijänsä Tom Hollandin kanssa ja he kihlautuivat vuodenvaihteessa 2024–2025. Zendaya on kasvissyöjä.

 Filmografia 
Elokuvat Vuosi Suomenkielinen nimi Rooli Huomioita 2013 Super Buddies Lollipop  äänirooli 2017 Spider-Man: Homecoming Michelle ”MJ” Jones-Watson The Greatest Showman Anne Wheeler 2018 Duck Duck Goose Chi  äänirooli Pikkujalka Meechee 2019 Spider-Man: Far From Home Michelle ”MJ” Jones-Watson  2021 Malcom and MarieMarie  Space Jam: Uusi legenda Lola Vemmelsääri äänirooli Dyyni Chani Spider-Man: No Way Home Michelle ”MJ” Jones-Watson  2024 Dyyni: Osa kaksi Chani Challengers Tashi Duncan 2026 The Odyssey Athene jälkituotannossa Spider-Man: Brand New Day Michelle ”MJ” Jones-Watson Dyyni: Osa kolme ChaniTelevisioelokuvat Vuosi Nimi Rooli Huom. 2011 Pixie Hollow Games Fern äänirooli 2012 Frenemies Halley Brandon Disney Channel Original Movie 2014 Zapped Zoey StevensTelevisiosarjat Vuosi Nimi Rooli Jaksot 2010–13 Shake It Up Rocky Blue 75 jaksoa  2011 Onnea matkaan, Charlie! ”Charlie Shakes It Up” 2012 A.N.T. – Aikaistetut nuoret taiturit Sequoia Jones ”Creative consultANT” 2013 Dancing with the Stars kilpailija Kausi 16 2015–2018 K.C. Salainen agentti K.C. Cooper 76 jaksoa 2015 Black-ish Rasheida ”Daddy’s Day” 2019 The OA Fola kolme jaksoa 2019– Euphoria Rue Bennett päärooli

 Diskografia 

 Made in Japan (EP, 2012)
 Zendaya'' (2013)

 Singlet 
 ”Swag It Out” (2011)
 ”Watch Me” (Bella Thornen kanssa, 2011)
 ”Something to Dance For” (2012)
 ”Fashion is My Kryptonite” (Bella Thornen kanssa, 2012)
 ”Contagious Love” (Bella Thornen kanssa, 2013)
 ”Replay” (2013)
 ”My Baby” (feat. Ty Dolla Sign, Bobby Brackins ja Iamsu!) (2014)
 ”Something New” (feat. Chris Brown, 2016)
 ”Rewrite the Stars” (Zac Efronin kanssa, 2018)

 Promosinglet 
 ”Watch Me” (Bella Thornen kanssa, 2011)
 ”Something to Dance For” (2012)
 ”Fashion Is My Kryptonite” (Bella Thornen kanssa, 2012)
 ”Contagious Love” (Bella Thornen kanssa, 2013)
 ”Too Much” (2014)
 ”Keep It Undercover” (2015)

 Musiikkivideot 
Musiikkivideot Vuosi Video Ohjaaja 2011  Watch Me  Lipo Chang 2011  Dig Down Deeper  - 2011  Swag it Out  Glenn A. Foster 2012  Something to Dance For/TTYLXOX  Sanaa Hamri 2012  Fashion is My Kryptonite  Marc Klasfeld 2013  Contagious Love  Marc Klasfeld 2013  Replay  Colin Tilley 2014  My Baby  Stephen Garnett 2014  My Baby (Remix)  Stephen Garnett 2016  Neverland  Bead Furman

 Palkinnot ja ehdokkuudet 

Palkinnot ja ehdokkuudet Vuosi Palkinto Kategoria Teos Voitto / Ehdokkuus Lähde2011Young Artist AwardMerkittävä nuori kokoonpano tv-sarjassa(jaettu Bella Thornen, Davis Clevelandin, Roshon Feganin, Adam Irigoyenin, Kenton Dutyn and Caroline Sunshinen kanssa)Shake It Up2012Paras roolisuoritus tv-sarjassa – Nuori pääosanäyttelijäMerkittävä nuori kokoonpano tv-sarjassa(jaettu Bella Thornen, Davis Clevelandin, Roshon Feganin, Adam Irigoyenin, Kenton Dutyn and Caroline Sunshinen kanssa)NAACP Image AwardsMerkittävä roolisuoritus lasten-/nuortenohjelmassa tai spesiaalissa2013 Young Artist Award Paras roolisuoritus tv-elokuvassa, minisarjassa, spesiaalissa tai pilotissa – Nuori pääosanäyttelijä FrenemiesRadio Disney Music Awards Paras musiikkivideo "Fashion Is My Kryptonite"2014 Teen Choice Award LäpimurtoartistiitsenäänThe Hollywood Reporter Candien tyyli-ikoni  Radio Disney Music Awards Paras tyyli Hollywoodlife.com2015 Teen Choice Award Paras komedianäyttelijätär K.C. Salainen agentti Radio Disney Music Awards Paras tyyliitsenäänDisney.com2016 Paras tyyliBillboard.com Kids Choice Awards Favorite Female TV Star – Kids' Show K.C. Salainen agenttiBillboard.com

 Lähteet 

 Aiheesta muualla 

 Virallinen sivusto  


 Wiki Birthdays: Zendaya 

Luokka:Elävät henkilöt
Luokka:Vuonna 1996 syntyneet
Luokka:Yhdysvaltalaiset elokuvanäyttelijät
Luokka:Yhdysvaltalaiset televisionäyttelijät
Luokka:Yhdysvaltalaiset lapsinäyttelijät
Luokka:Yhdysvaltalaiset laulajat
Luokka:Yhdysvaltalaiset tanssijat
Luokka:Yhdysvaltalaiset mallit
Luokka:Primetime Emmy -palkinnon saajat
Luokka:Golden Globe -palkinnon saajat